Diari Oficial de la Generalitat Valenciana


Sumari del DOGV 8868, del 28-07-2020 (2020/6070)

ORDRE 13/2020, de la Conselleria d'Educació, Cultura i Esport, per la qual s'autoritza la sol·licitud del centre privat de formació professional específica Altaviana, de València, per a oferir el cicle formatiu de grau mitjà de tècnic/a en atenció a persones en situació de dependència i de grau superior de tècnic/a superior en educació infantil en la modalitat semipresencial o a distància.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6070


Data del document
:   22-07-2020

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 13/2020, de la Conselleria d'Educació, Cultura i Esport, per la qual s'autoritza la sol·licitud del centre privat de formació professional específica Altaviana, de València, per a oferir el cicle formatiu de grau mitjà de tècnic/a en atenció a persones en situació de dependència i de grau superior de tècnic/a superior en educació infantil en la modalitat semipresencial o a distància. [2020/6070]  
  
Antecedents de fet  
Primer. L'expedient ha sigut iniciat pel representant del centre privat de formació professional Altaviana (codi de centre 16934580), de València, mitjançant sol·licitud d'autorització, presentada en data 27 de gener de 2020, per a impartir el cicle formatiu de grau mitjà de tècnic/a en atenció a persones en situació de dependència i de grau superior de tècnic/a superior en educació infantil en la modalitat semipresencial o a distància.  
Segon. En data 19 de febrer de 2020, la inspecció d'Educació d'aquesta conselleria a València emet informes favorables de totes dues sol·licituds.  
Tercer. En data 6 de juliol de 2020, la Direcció General de Formació Professional i d'Ensenyaments de Règim Especial, revisada la documentació presentada pel centre, emet proposta estimatòria de sengles sol·licituds.  
  
A aquests antecedents de fet se li apliquen els següent  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació atorgada per Resolució de 26 d'octubre de 2016, l'òrgan competent per a adoptar la present Ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11 b), pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 8 de juliol de 2019, del Secretari Autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2019-2020 impartisquen cicles de formació professional bàsica, de grau mitjà i de grau superior.  
8é. Reial decret 1394/2007, de 29 d'octubre, pel qual s'estableix el títol de tècnic/a superior en educació infantil i es fixen els seus ensenyaments mínims.  
9é. Ordre de 29 de juliol de 2009, de la Conselleria d'Educació per la qual s'estableix per a la Comunitat Valenciana el currículum del cicle formatiu de grau superior corresponent al títol de tècnic/a superior en educació infantil.  
10é. Reial decret 1593/2011, de 4 de novembre, pel qual s'estableix el títol de tècnic/a en atenció a persones en situació de dependència i es fixen els seus ensenyaments mínims.  
11é. Ordre 30/2015, de 13 de març, de la Conselleria d'Educació, Cultura i Esport per la qual s'estableix per a la Comunitat Valenciana el currículum del cicle formatiu de grau mitjà corresponent al títol de tècnic/a en atenció a persones en situació de dependència.  
  
Amb base en els antecedents de fet i fonaments de drets exposats  
  
  
  
ORDENE  
  
Autoritzar el centre privat de formació professional Altaviana (codi de centre 39307211), de València, l'oferta en la modalitat semipresencial o a distància de:  
- una unitat del primer curs del cicle formatiu del grau mitjà del títol de tècnic/a en atenció a persones en situació de dependència en el curs acadèmic 2020-2021 i una unitat de segon curs en el curs acadèmic 2021-2022, amb 45 llocs escolars cadascuna de la unitats autoritzades.  
  
- una unitat del primer curs del cicle formatiu de grau superior del títol de tècnic/a superior en educació infantil en el curs acadèmic 2021-2021 i una unitat de segon curs en el curs acadèmic 2021-2020, amb 45 llocs escolars cadascuna.  
Per als interessats que no siguen objecte de notificació, els terminis començaran a comptar des de l'endemà al de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 22 de juliol de 2020.- El secretari autonòmic d'Educació i Formació Professional: Miguel Soler Gracia.